mám záujem o operáciu previsu kože brucha. môžem podstúpiť tento výkon ihneď alebo musím najprv schudnúť?
odstránenie previsu kože brucha – dermolipectomia je výkon, kedy sa odstraňuje previs kože brucha pod pupkom. najčastejšie ide o ženy po pôrode alebo o pacientky po výraznejšom schudnutí. ide o relatívne rozsiahly výkon, kedy sa uvoľňuje kože s podkožným tukom prakticky na celom bruchu. jazva po operácii je umiestnená do oblasti bikín horizontálne, tak ako po cisárskom reze. ideálne je pred operáciu dosiahnuť ustálenú hmotnosť aspoň počas šiestich meiacov, nakoľko ak po operácii dôjde k výraznému schudnutiu resp. pribratiu, jazva v podbrušku môže deformovať okolie.
estetické operácie sa robia počas celého roka. na niektorých pracoviskách redukujú počet operácii v letných mesiacoch. podstatná nie je ani tak časť roka ako obdobie, ktoré si vyberie pacient. najlepšie je si vybrať čas, kedy má pacientka voľnejší režim v práci a môže si zobrať dovolenku. v procese prípravy na operáciu je vhodná, kľudná, uvoľnená atmosféra, dostatok času na premyslenie si výkonu, dostatok času na konzultácie s chirurgom. pacientka prichádza na operáciu poučená, vie čo ju čaká a vie ako sa postaviť k jednotlivým postupom počas liečby. v pooperačnom období po prepustení z operácie má dostatok času pre samú seba, bez stresu, fajčenia a nedostatku spánku. takéto obdobie je ideálne pre hojenie rany
a pre celkový výsledok nášho snaženia.